Kommissionens beslutning

af 15. februar 2001

om godkendelse af enhedsprogrammeringsdokumentet for EF-strukturinterventioner i den spanske region Catalonien, der er omfattet af mål 2

(meddelt under nummer K(2001) 225)

(Kun den spanske udgave er autentisk)

(2002/425/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 15, stk. 5,

efter høring af Komitéen for Udvikling og Omstilling i Regionerne, og udvalget i traktatens artikel 147, og

ud fra følgende betragtninger:

(1) I artikel 13 og følgende artikler i afsnit II i forordning (EF) nr. 1260/1999 fastlægges der betingelser for udarbejdelse og gennemførelse af enhedsprogrammeringsdokumenter.

(2) Ifølge artikel 15, stk. 1 og 2, i forordning (EF) nr. 1260/1999 kan medlemsstaten efter at have hørt partnerne som omhandlet i samme forordnings artikel 8 forelægge Kommissionen en udviklingsplan, der behandles som udkast til det enhedsprogrammeringsdokument, hvis indhold beskrives i samme forordnings artikel 16.

(3) I medfør af artikel 15, stk. 5, i forordning (EF) nr. 1260/1999 træffer Kommissionen på grundlag af medlemsstatens regionale udviklingsplan som led i det partnerskab, der defineres i samme forordnings artikel 8, efter procedurerne i artikel 48 til 51 afgørelse om enhedsprogrammeringsdokumentet efter aftale med den pågældende medlemsstat.

(4) Den spanske regering har den 28. april 2000 forelagt Kommissionen et forslag til enhedsprogrammeringsdokument for regionen Catalonien, der er omfattet af mål 2, som defineret i artikel 4, stk. 1, og artikel 6, stk. 2, i forordning (EF) nr. 1260/1999. Dette forslag indeholder de elementer, der omhandles i samme forordnings artikel 16, herunder en beskrivelse af de prioriterede felter samt oplysninger om støtte fra Den Europæiske Fond for Regionaludvikling (EFRU) og Den Europæiske Socialfond (ESF).

(5) Datoen for forelæggelsen af forslaget, som Kommissionen finder gyldig, er startdatoen for udgifternes støtteberettigelse. Da det gyldige forslag er forelagt for Kommissionen i perioden 1. januar 2000 til 30. april 2000, er startdatoen for udgifternes støtteberettigelse den 1. januar 2000, jf. artikel 52, stk. 4, i forordning (EF) nr. 1260/1999. I henhold til forordningens artikel 30 bør der fastsættes en slutdato for udgifternes støtteberettigelse.

(6) Enhedsprogrammeringsdokumentet er blevet udarbejdet i samråd med den pågældende medlemsstat som led i partnerskabet.

(7) Kommissionen har sikret sig, at enhedsprogrammeringsdokumentet er blevet udarbejdet i overensstemmelse med additionalitetsprincippet.

(8) I henhold til artikel 10 i forordning (EF) nr. 1260/1999 sikrer Kommissionen og medlemsstaten under overholdelse af partnerskabet samordningen af de forskellige fondes interventioner, dels indbyrdes, dels med interventionerne fra EIB og de øvrige eksisterende finansielle instrumenter.

(9) EIB har medvirket ved udarbejdelsen af enhedsprogrammeringsdokumentet i henhold til artikel 15, stk. 5, i forordning (EF) nr. 1260/1999. Den har erklæret sig villig til at bidrage til gennemførelsen af dette dokument i henhold til sine vedtægtsmæssige bestemmelser.

(10) EF's støtte for hele perioden og den årlige fordeling af den udtrykkes i euro. Den årlige fordeling skal stemme overens med de finansielle overslag. I henhold til artikel 7, stk. 7, i forordning (EF) nr. 1260/1999 er EF's støtte blevet indekseret med 2 % om året. Støtten kan i henhold til artikel 7, stk. 7, og artikel 44, stk. 2, i forordning (EF) nr. 1260/1999 revideres indtil den 31. marts 2004 med henblik på at tage højde for den reelle prisudvikling og fordelingen af resultatreserven.

(11) Under hensyntagen til den rytme, hvorved enhedsprogrammeringsdokumentets prioriterede felter udmøntes konkret, skal fordelingen af beløbene mellem de prioriterede felter inden for forudbestemte begrænsninger kunne justeres i samråd med den pågældende medlemsstat i det omfang, der er behov for det -

VEDTAGET FØLGENDE BESLUTNING:

Artikel 1

Enhedsprogrammeringsdokumentet for EF-strukturinterventioner i den spanske region Catalonien, der er omfattet af mål 2 for perioden 1. januar 2000 til 31. december 2006, godkendes.

Artikel 2

1. I henhold til artikel 19 i forordning (EF) nr. 1260/1999 omfatter enhedsprogrammeringsdokumentet følgende elementer:

a) Den strategi og de prioriterede felter, der er valgt med henblik på EF-strukturfondenes og medlemsstatens fælles initiativer, deres særlig mål, udtrykt i tal, en forhåndsevaluering af den forventede virkning, herunder på miljøsituationen, og en angivelse af, at de prioriterede felter hænger sammen med den økonomiske, sociale og regionale politik samt beskæftigelsesstrategien i medlemsstaten.

Der er følgende prioriterede felter:

1) Forbedring af konkurrenceevnen og beskæftigelsen og udvikling af produktionsstrukturen

2) Miljø, natur og vandressourcer

3) Vidensamfundet (innovation, FU, informationssamfundet)

4) Udvikling af kommunikations- og energinet

5) Udvikling af lokal- og byområder

6) Teknisk bistand.

b) En kortfattet beskrivelse af de påtænkte foranstaltninger med henblik på gennemførelse af de prioriterede felter, herunder de oplysninger, der er nødvendige for at vurdere støtteordningerne ud fra traktatens artikel 87.

c) En vejledende finansieringsplan, der for hvert prioriteret felt angiver det påtænkte rammebeløb for hvert år for medfinansieringen fra de forskellige fonde, og som præciserer, hvilke bevillinger der er afsat til regioner, der modtager overgangsstøtte, og angiver medlemsstatens egne støtteberettigede offentlige og tilsvarende midler og skønnede private midler. Fondenes samlede årlige støtte til enhedsprogrammeringsdokumentet er forenelig med de gældende finansielle overslag.

d) Bestemmelser om enhedsprogrammeringsdokumentets iværksættelse, som omfatter udpegning af forvaltningsmyndigheden, beskrivelse af reglerne for forvaltning af enhedsprogrammeringsdokumentet, beskrivelse af overvågnings- og evalueringssystemerne, herunder overvågningsudvalgets rolle, og bestemmelser om parternes involvering i overvågningsudvalgene.

e) Forhåndskontrol af additionaliteten og information, der sikrer pengestrømmenes gennemsigtighed.

f) Oplysninger om de midler, der er nødvendige for at udarbejde, overvåge og evaluere enhedsprogrammeringsdokumentet.

2. Den vejledende finansieringsplan angiver de samlede udgifter til de prioriterede felter, der er udvalgt med henblik på EF's og den pågældende medlemsstats fælles initiativer, dvs. 2651661105 EUR for hele perioden, samt de påtænkte rammebeløb for medfinansieringen fra strukturfondene, dvs. 1235487527 EUR.

Det nationale finansieringsbehov, der følger deraf, dvs. 1416173578 EUR for den offentlige sektor kan delvis dækkes af lån fra Den Europæiske Investeringsbank og de øvrige låneinstrumenter.

Artikel 3

1. Den samlede støtte fra strukturfondene på grundlag af denne beslutning beløber sig til 1235487527 EUR. Af dette beløb tildeles 180790810 EUR straks, mens et beløb på 179679757 EUR tilbageholdes, indtil Kommissionen har truffet beslutning om fremførsel af disse bevillinger på grundlag af artikel 7, stk. 2a, første led, i finansforordningen. Tilbageholdelsen mister sin virkning, når fremførselsbeslutningen træder i kraft, i det omfang det tilbageholdte beløb svarer til de budgetbevillinger, der stilles til rådighed i kraft af den.

De nærmere regler for tildeling af støtten, herunder støtten fra fondene til de forskellige prioriterede felter, som indgår i enhedsprogrammeringsdokumentet, fremgår af finansieringsplanen i bilaget til denne beslutning.

2.

>TABELPOSITION>

3. Under gennemførelsen af finansieringsplanen kan de samlede udgifter eller fondsstøtten (for hele programperioden) til et prioriteret felt efter aftale med medlemsstaten justeres med op til 25 % af den samlede fondsstøtte til enhedsprogrammeringsdokumentet eller en højere procentdel, når blot beløbet ikke overstiger 30 mio. EUR, og den samlede fondsstøtte, der er nævnt i stk. 1, ikke ændres.

Artikel 4

Denne beslutning foregriber ikke Kommissionens undersøgelse af den statsstøtte i den i traktatens artikel 87, stk. 1, anvendte betydning, som omfattes af denne intervention og afventer Kommissionens godkendelse. Medlemsstatens forelæggelse af en ansøgning om intervention, af et programtillæg eller en betalingsanmodning erstatter ikke underretning i henhold til traktatens artikel 88, stk. 3.

EF's medfinansiering af statsstøtte efter traktatens artikel 87, stk. 1, kræver, hvad enten det drejer sig om støtteordninger eller individuel støtte, at den på forhånd skal godkendes af Kommissionen i henhold til traktatens artikel 88, medmindre den er i overensstemmelse med de minimis-reglen eller fritaget i kraft af fritagelsesforordninger, Kommissionen har vedtaget på grundlag af Rådets forordning (EF) nr. 994/98 af 7. maj 1998 om anvendelse af artikel 87 og 88 i traktaten om oprettelse af Det Europæiske Fællesskab på visse former for horisontal statsstøtte(2).

Foreligger der ikke en sådan fritagelse eller godkendelse er støtten ulovlig med de konsekvenser, der er fastsat i procedurereglerne for statsstøtte, og medfinansiering af den behandles som en uregelmæssighed i overensstemmelse med artikel 38 og 39 i forordning (EF) nr. 1260/1999.

Anmodninger om mellemliggende eller endelige betalinger, således som beskrevet i forordningens artikel 32, betragtes derfor ikke som gyldige af Kommissionen i forbindelse med foranstaltninger, der omfatter medfinansiering af ny eller ændret støtte efter definitionen i procedurereglerne for statsstøtte, hvad enten det drejer sig om støtteordninger eller individuel støtte, før Kommissionen har fået meddelelse om dem og godkendt dem formelt.

Artikel 5

Udgifterne er støtteberettigede fra den 1. januar 2000.

Udgifterne ophører med at være støtteberettigede den 31. december 2008. Denne frist kan forlænges til den 30. april 2009 for udgifter afholdt af de organer, der yder støtte efter artikel 9, litra l), i forordning (EF) nr. 1260/1999.

Artikel 6

Denne beslutning er rettet til Kongeriget Spanien.

Udfærdiget i Bruxelles, den 15. februar 2001.

På Kommissionens vegne

Michel Barnier

Medlem af Kommissionen

(1) EFT L 161 af 26.6.1999, s. 1.

(2) EFT L 142 af 14.5.1998, s. 1.